Теплоухов, Сергей Александрович

Сергей Александрович Теплоухов (1888 чылдың март 3, Ильинское, Пермская губерния — 1934 чылдың март 10, Ленинград) — орус төөгүчү, археолог, этнограф, сибиревед, востоковед.

 Ук-төөгүзү 
С. А. Теплоухов эртем ажылынга улуг сундулуг, эртемденнер өг-бүлезинден үнген. Ооң кырган-ачазыАлександр Ефимович археолог кылдыр ажылдап чораан. Ооң ийи оглу Федор база Александр база археологтар. Олар Урал кезектерни казып чорааннар.

 Намдары 
С. А. Теплоухов бичиизинде орнитологияны сонуургап, акызы Фёдор Александровичиниң удуртулгазы-биле улуг коллекцияны чыгган.  1907 чылда Пермьниң ылап училищезин дооскан база Казаньның университединиң физика-математика факультединиң бойдус салбырынче кирип алган. 1912 чылда дооскан. Ол-ла университетке география кафедразынга ажылдай берген. 1913 чылда финнерниң Саян-Алтай кезектерге тывылган деп теориязын хынаары-биле Урянхай крайже чорупкан. 

1913&nbsp;чылда Теплоухов Тываже экспедициязының ачызында М.&nbsp;А.&nbsp;Кастренниң финнер Саян-Алтай кезектерден ук-төөгүзү үнген деп теорияны буура шапкан. Ынчан ол улуг коллекция чыып алгаш келген.

1914 чылда Санкт-Петербург университетдинче чорупкан. Ол-ла чылын ол Петроград университединче кирип алган. 

1917 чылда Теплоухов Казаньга келген. 1918 чылда Пермьче киргеш, аңаа артып калгаш, Перьм университединге башкылап турган. Оон Томскуже чорупкаш, аңаа археолог С.&nbsp;И.&nbsp;Руденко-биле найыралдажып алган. Ол ынчан Минусинск экспедициязын удуртуп турган.

1922 чылдың чазын Теплоухов Руденко-биле кады база бодунуң өөреникчизи М. П. Грязнов-биле Петроградче көже бергеннер. Теплоухов Материалдыг культураның төөгүзүнүң институдунга, Орус музейге база Петроград (Ленинград) университединге ажылдап турган. Чылдың-на Минусинск край, Киргизияже экспедициялап чоруп турган.

1919—1929 чылдарда Теплоухов — Томскунуң университединиң география болгаш андропология кафедразының доцентизи, профессору.

Минусинск ыйгылаажынга чыгдынган материалдарга баянып Теплоухов 1929 чылда археологтуг культураларның системазын доозуп чырыкче үндурген. Амгы уеде ол системаны ам-даа ажыглап чоруур  (афанасьев, андронов, карасук, тагар культураларын ажыткан).

 Кол ажылдары 

 Древние погребения в Минусинском крае // Материалы по этнографии. ТЛИ, вып. 2. Издание Государственного Русского музея. Л., 1927;
 Опыт классификации древних металлических культур Минусинского края: (В кр. изложении) // Материалы по этнографии. 1929. Т. 4, вып. 2. С. 41-62
 Опыт классификации древних металлических культур Минусинского края // Антология советской археологии (1917—1933). М., 1995, т. 1.

 Шөлүглер 

 Теплоухов Сергей Александрович
 Овчинникова Б. Б. У истоков уральской археологии: Теплоуховы
 Решетов А. М. Интеграция наук в научной деятельности и трудах С. А. Теплоухова
 Библиография С. А. Теплоухова.
 Формозов А. А. Археология и идеология (20-30-е годы) 
 Формозов А. А. Русские археологи и политические репрессии 20-40 гг 
Аңгылал:Марттың 10 мөчээн
Аңгылал:Алфавиттээн кижилер
Аңгылал:Марттың 3 төрүттүнген
Аңгылал:Императорнуң Казань университединиң башкылары
Аңгылал:Пермьниң Император университединиң доозукчулары